BJCHI มั่นใจรายได้ปีนี้โตกว่า 15% ตามเป้า หลังปริมาณงานในมือเพิ่ม
BJCHI มั่นใจรายได้ปีนี้โตกว่า 15% ตามเป้า หลังปริมาณงานในมือเพิ่ม
11 พ.ค. 2558

นายเซิง วู ลี ประธานเจ้าหน้าที่ฝ่ายปฎิบัติการ บริษัท บีเจซี เฮฟวี่ อินดัสทรี จำกัด (มหาชน) หรือ BJCHI เปิดเผยว่า ปัจจุบันบริษัทมีมูลค่างานในมือ (Backlog) กว่า 7 พันล้านบาท จาก ณ สิ้นไตรมาส 1/58 ที่มี Backlog อยู่ราว 2 พันล้านบาท
เนื่องจากบริษัทมีการรับงานใหม่ จากการร่วมทุ่น (JV) ที่มี Petrobras Netherlands B.V. ในประเทศบราซิลถือหุ้นใหญ่ มูลค่ามากกว่า 5 พันล้านบาท นอกจากนี้ยังอยู่ระหว่างรอลุ้นผลงานประมูลโครงการที่มีศักยภาพสูง (High Potential Projects) อีกมูลค่ามากกว่า 5 พันล้านบาท
สำหรับการรับงานแปรรูปและประกอบโครงการสร้างกลุ่มชิ้นงานขนาดใหญ่ในครั้งนี้ เป็นงานที่มีบริษัทมีประสบการณ์มาก่อนหน้านี้ ซึ่งบริษัทมีความพร้อมในทุกๆด้าน ทั้งทีมงานและเครื่องจักร เพื่อส่งมอบงานตามสเปคที่ลูกค้ากำหนด และสามารถส่งมอบงานได้ตามเวลาที่ตกลงกัน และจากปริมาณงานในมือที่เพิ่มขึ้นทำให้บริษัทเชื่อว่ารายได้จะเติบโตไม่ต่ำกว่า 15 %